Endemică în Asia de Sud-Est (deltele Gangelui și Brahmaputrei), în prima partea a secolului al XIX-lea boala a depășit limitele zonei sale de maximă endemicitate și s-a propagat pe Terra în șase valuri succesive, între 1817-1913. Ultimul, debutat în 1899 tot în India și propagat în 1902 datorită pelerinilor musulmani, a ajuns în estul Europei în anul 1904. Până în 1912 a rămas în Asia Mică, de unde a fost adus de trupele turcești odată cu Primul Război Balcanic.